Hurrá, nyertünk!

Amikor megérkezett az értesítés, hogy nyertünk a Transznacionális Együttműködés pályázatában (Encsi Görög Katolikus Egyházközség EFOP-5.2.2-17-2017-00127 Transznacionális együttműködések megvalósítása az Encsi Görög Katolikus Egyházközség szervezésében), akkor örültünk és megnyugodtunk. A parókiák és plébániák területi alapon jöttek létre, egy-egy város vagy nagyobb település köré szerveződtek. Az egyházi parókiákhoz mindig tartoztak olyan kisebb közösségek, amelyek önállóan nem tudtak fenntartani egy papot, ezért a vidéki parókiák több közösséget fogtak össze, szerveztek és erősítették őket. A társadalmi változások hatással vannak a közösségeinkre és felismerte az Egyház, hogy szükséges hatékonyabbá tenni az együttműködést, nemcsak a határain belül, hanem azokon túl is, más egyházi, társadalmi közösségekkel. Mivel területi alapon szerveződnek az egyházi közösségek, ezért nagyon érzékeny a társadalmi változásokra, az encsi parokiális közösség is hatalmas változásokon ment keresztül, hiszen a területén megfigyelhető egy természetes népességcsere, nem cigány lakosságot felváltja a cigány lakosság, a nem cigány lakosság jó része elköltözött vagy kiöregedett, az új cigány lakosság gyorsan növekszik, nagycsaládokban él saját törvényei szerint. Ezért a megoldandó társadalmi problémákat és hiányokat olyan eszközökkel szeretnénk megoldani, amelyeket máshol már jó gyakorlatként alkalmaznak, és szeretnénk megvizsgálni a nemzetközi tapasztalatokat. A parókiánk célja, hogy olyan részletes beavatkozása terv készüljön, amely konkrét elmozdulást eredményez. Olyan együttműködési rendszerre van szükségünk, ahol a tapasztalatszerzés mellett új módszereket sajátítunk el, de ennek alapvető feltétele a diagnózis meghatározása, amelyet a pályázat folyamán meg is fogalmaztunk.